Cesare Mori

El xe stà on prefeto prima e durante el fasismo e senadur del Regno. El xe passà a ła storia col nome de Prefetto de Fero.

 Infansia e giovinesa 
Cresùo in un orfanotrofio, el xe stà riconosiù dai soi xenitori naturałi intel otobre del 1879. El ga studià presso l'Accademia Militar de Torino, ma avendo sposà na femena, Angelina Salvi, che no la disponea de ła dote minima richiesta dai regołamenti miitari de l'epoca, el ga dovùo dimétarse. El xe pasà quindi in Polisia, operando prima a Ravenna, dopo, intel 1904, a Castelvetrano, in provinçia de Trapani.

 Le prime esparienxe in Siçilia 
Mori el ga scominsià subito a agir enerxicamente, doparando quei stessi metodi decisi, inflesìbiłi e poco ortodosi che el riprendarà - co n'autorità e na libertà de azion inconparabilmente supariori - tanti anni dopo in tuta la Siçilia. El ga fato un mucio de aresti, scapando a vari atentai.

Ga scrito de lu el Procurator Xenerałe de Pałermo:

Mori el xe stà quindi trasferìo a Firenze intel xenaro del 1915, co la carica de vicequestor. In sevito a un inasprimento de ła situaxion in Siçilia, coincidente co l'inixio de ła guerra, el xe stà rimandà al comando de squadre speçiai mirà a na canpagna contro el brigantajo.
In tel corso dei soi rastrełamenti, Mori el se gà distinto oncora na olta par i soi metodi enerxici e radicai. A Caltabellotta, in na note soła, el ga fato arestar pì de 300 persone; intel conplesso, el ga otegnùo risultai tanto poxitivi.
Quando i giornali i ga parlà de "Colpo mortałe a ła mafia", Mori el ga dichiarà a un so colaborador:

Promoso e decorà co medaja d'arxento al vałor militare, Mori el xe pasà sucesivamente a Torin come questor, dopo a Roma e a Bologna.

 Bologna e el squadrismo fasista 
Intel 1922, co la carica de prefeto de Bołogna, Cesare Mori el xe stà - da ligio servidor del Stato deciso a aplicar la legge in modo inflesìbiłe - tra i pochi menbri de łe fòrse de l'ordine a oporse al squadrismo dei fasisti. 
Par via de sti preçedenti, conl'asexa al poter del Fasismo Mori el xe cascà in disgrasia e el xe stà dispensà dal servisio ativo. El se gà ritira in pension intel 1922 a Firenze, insieme a so mujer.

 La lota a ła Mafia 
Par la so fama de omo energico e de omo non-siçiliano (no in contato co la mafia locałe) ma conosidor de ła Siçilia, el xe stà riciamà in servisio a l'inizio de zugno del 1924 dal ministro de ł'Interno Federzoni e mandà come prefeto a Trapani, Sicilia, dove el xe rivà el 2 de zugno 1924 e dove el xe restà fin al 12 de otobre 1925. Come primo provedimento el ga ritirà subito tuti i permesi d'armi, e intel xenaro 1926 el gà nominà na comision provinçiałe che la provedese ai nulaosta che el rende obligatori par el canpieragio e la guardiania, atività tradizionalmente controłade da ła mafia.
Dopo l'otimo laoro a Trapani, su ordine de Benito Mussolini el vien nominà prefeto de Palermo, co poteri straordinari su tuta l'ixoła, co l'incarico de cavar su la mafia co qualsiasi mezo. El se ga insedià quindi a Pałermo el 22 de otobre del steso ano e el ghe xe restà fin al 1929.

 Risultati de l'azion de Mori 
Ancora uncò se discute sui metodi doparà da Mori inte ła so lota al fenomeno mafioso. Parfin Giovanni Falcone el se ga ispirà a lu par propor el 41 bis. El xe çerto che la soa azion la xera vigorosa: el gaveva la fama de parsona scomoda par la soa capaçità de colpir tanto in alto, senza curarse de l'oposizion de tanti fasisti de ła prima ora.
Ała fin dei ani venti, el «prefeto de fero» el xera un personajo estremamente noto ed alcune soe imprese, che la machina propagandistica del regime copriva de consensi plebisitari, le gera giunte a rasentare la popołarità de Mussolini.
Cesare Mori no el se façeva problemi gnanca a perseguir (col consenso del Duce) sia l'omo pì in vista del fasismo in Siçiłia, Alfredo Cucco, sia l'ex ministro de ła Guera, el potente generałe Antonino Di Giorgio.

 Mori ne la leteratura e inte el cinema 
 La figura de Mori la xe ricordada in tel romanzo Il Dì della Civetta de Leonardo Sciascia.
 Su l'opera de Cesare Mori xe stà girà intel 1977 el film Il prefetto di ferro, direto da Pasquale Squitieri, interpretà da Giuliano Gemma e Claudia Cardinale e conpagnà da łe musiche de Ennio Morricone.

 Bibliografia 
 Arrigo Petacco, Il prefetto di ferro. L'uomo di Mussolini che mise in ginocchio la mafia, Milano, Mondadori, 1975.
 Pino Arlacchi, Gli uomini del disonore. La mafia siciliana nella vita del grande pentito Antonino Calderone, Milano, Mondadori, 1992.
 Giuseppe Tricoli, Il fascismo e la lotta contro la mafia, Palermo, ISSPE, 1986
 Cesare Mori, Co la mafia ai ferri corti, Milano, Mondadori, 1932
 Matteo Di Figlia, Alfredo Cucco, storia di un federale, Palermo, Mediterranea, 2007
 Ernesto Ferrero, Gergo della Malavita

 Note 

 Varda anca 

 Mafia
 Cosa Nostra
 Luigi Giampietro
 Benito Mussolini
 Emilio De Bono
 Siciłia

 Altri projeti 

Mori, Cesare
Mori, Cesare
Mori, Cesare